Trecento .
Szentül imádom e picinyke hölgyet;
Hogy ne húzza félre szép nyakát a konty,
És ne szegje kedvét szakajtó poronty,
Szonettbe ölöm: joga ez költőnek.

Mondjuk, nem teszem. Úgy hát pár év, s főzhet
Spagettit hat szájnak, míg ünnepnap ponty-
Pikkelyt kapar… (Csokra mosogatórongy,
Kinek széptevője a tésztagőz lett.)

Plusz vers kell, ha most nem rogy össze holtan,
Hanem egy klastromban szent életre lel…
Nem rossz, meglátjuk, hogyan bírja tollam.

Midőn nem zenged dicső énekeddel
(Francesco mondta egyszer Arezzóban),
Hát lehull a madár, s befagy a tenger.
Orosz László Wladimir versei
Szonettek